

*Luni, 31 Decembrie*

Steagurile României și Uniunii Europene, precum și logo-ul oficial al președinției rotative, proiectate pe clădirea Palatului Victoria

[](http://gov.ro/ro/print?modul=stiri&link=steagurile-romaniei-i-uniunii-europene-precum-i-logo-ul-oficial-al-pre-edintiei-rotative-proiectate-pe-cladirea-palatului-victoria)

[](mailto:?subject=%C8%9Ai-am%20trimis%20un%20link%20cu%20o%20informa%C8%9Bie%20de%20interes&body=Am%20g%C4%83sit%20o%20informa%C8%9Bie%20pe%20portalul%20web%20al%20Guvernului%20Rom%C3%A2niei%20care%20ar%20putea%20fi%20important%C4%83%20pentru%20tine.%20Acceseaz%C4%83%20pagina%20ap%C4%83s%C3%A2nd%20linkul%20urm%C4%83tor:%20http://gov.ro/ro/stiri/steagurile-romaniei-i-uniunii-europene-precum-i-logo-ul-oficial-al-pre-edintiei-rotative-proiectate-pe-cladirea-palatului-victoria)

România va prelua, începând de mâine, pentru o perioadă de șase luni, Președinția rotativă a Consiliului Uniunii Europene.

Pentru marcarea acestui eveniment, pe fațada Palatului Victoria vor fi proiectate steagurile României și Uniunii Europene, precum și logo-ul oficial al Președinției României la Consiliul Uniunii Europene.

Elementele vizuale vor fi proiectate pe clădirea sediului Guvernului în această noapte, în intervalul orar 19.00 – 3.00.

*”În acest mandat, am încredere că România are forța și pregătirea necesare să faciliteze dialogul asupra unor dosare extrem de importante pentru viața de zi cu zi a cetățenilor români și europeni: definirea bugetului Uniunii Europene post-2020, funcționarea Pieței Unice Europene și competitivitatea industriei europene, viitorul Uniunii Europene post – Brexit, aspecte legate de drepturile sociale, de agenda de securitate internă, lupta împotriva terorismului, gestionarea provocărilor determinate de migrație. Motto-ul președinției - <Coeziunea, o valoare comună europeană>, dovedește determinarea noastră de a contribui la  menținerea unității, coeziunii și solidarității, elemente fundamentale la nivel european”*, a subliniat premierul Viorica Dăncilă.